**PĀRSKATS PAR CILVĒKA ORGĀNU IEGUVES ORGANIZĀCIJU UN TRANSPLANTĀCIJAS CENTRU DARBU 2021. GADĀ**

Ministru kabineta 2013. gada 29. janvāra noteikumu Nr. 70 „Noteikumi par cilvēka orgānu izmantošanu medicīnā, kā arī cilvēka orgānu un miruša cilvēka ķermeņa izmantošanu medicīnas studijām (turpmāk Noteikumi Nr. 70) 4. punkts paredz, ka orgānu ieguves organizāciju un transplantācijas centru atbilstību šajos noteikumos minētajām prasībām uzrauga Zāļu valsts aģentūra (turpmāk – Aģentūra).

Aģentūra savas kompetences ietvaros ir novērtējusi atbilstību, kā arī izsniegusi Orgānu izmantošanas atļauju orgānu ieguvei un transplantācijai VSIA “Paula Stradiņa klīniskā universitātes slimnīca” un veic tās darbības uzraudzību.

Saskaņā ar Noteikumu Nr. 70 prasībām orgānu ieguves organizācijas un transplantācijas centri iesniedz Aģentūrā pārskatu par darbību iepriekšējā gadā. Pārskatā iekļauj informāciju par dzīvo un mirušo donoru skaitu, iegūto un transplantēto vai iznīcināto orgānu veidu un skaitu. Aģentūra ir apkopojusi VSIA “Paula Stradiņa klīniskā universitātes slimnīca” iesniegtos datus par iegūtajiem un transplantētajiem orgāniem 2021. gadā salīdzinājumā ar 2020. gadu.

Covid-19 pandēmijas laikā orgānu transplantācijas aktivitāte ir samazinājusies, kam par iemeslu varētu būt tas, ka Latvijā nav iespējams nodrošināt Covid-19 brīvu terciārās palīdzības infrastruktūru transplantācijas jomā (ambulatori, stacionārā, operāciju zālē un intensīvajā terapijā).

Aizkuņģa dziedzera transplantācija 2021. gadā un 2022. gadā nav veikta.